open-index/open-wikipedia-markdown huggingface dataset:
حروف مقطعات

**حروف مقطعات** (عربی:**مقطعات، أوائل السور، فواتح‎ السور**) قرآن مجید میں استعمال ہونے والے وہ عربی ابجد کے حروف ہیں جو قرآن کی بعض سورتوں کی ابتدائی آیت کے طور پر آتے ہیں جن کا مطلب عقل و فہم سے ورا ہے، جس تک دماغوں کی رسائی نہیں، مثلاً **الم، المر** وغیرہ۔ یہ عربی زبان کے ایسے الفاظ نہیں ہیں جن کا مطلب معلوم ہو۔ ان پر بہت تحقیق ہوئی ہے مگر ان کا مطلب اللہ ہی کو معلوم ہے۔ مقطعات کا لفظی مطلب اختصار (انگریزی میں abbreviation) کے ہیں۔ بعض خیالات کے مطابق یہ عربی الفاظ کے اختصارات ہیں اور بعض لوگوں کے مطابق یہ کچھ رمز (code) ہیں۔ یہ حروف 29 سورتوں کی پہلی آیت کے طور پر ہیں اور سورۃ الشوری (سورۃ کا شمار: 42) کی دوسری آیت کے طور پر بھی آتے ہیں۔ یعنی یہ ایک سے پانچ حروف پر مشتمل 30 جوڑ (combinations) ہیں۔ جو 29 سورتوں کے شروع میں قرآن میں ملتے ہیں۔ قرآن مجید میں چار سورتیں ایسی ہیں جن کے نام ہی ان سورتوں میں موجود حروف مقطعات پر رکھے گئے ہیں۔ یہ چار سورتیں سورہ طہ،سورہ یاسین،سورہ ص اور سورہ ق ہیں۔جنت میں اہل جنتیوں کے سینوں سے دو سورتوں کے علاوہ (سورۂ طہ اورسورۂ یس) علاوہ تمام قرآن اٹھالیاجائے گا(روح ا المعانی61ص134)۔

## تعارف
قرآن کی زبان فصیح عربی ہے۔ عربی میں ھمزہ کو شامل کر کے 29 حروف ہیں جنھیں حروف ابجد کہا جاتا ہے۔ ان حروف میں سے 14 حروف قرآن میں حروف مقطعات کے طور پر استعمال ہوتے ہیں۔ ان حروف کے کے مختلف جوڑ قرآن کی 29 سورتوں سے پہلے استعمال ہوتے ہیں۔ وہ حروف جو مقطعات کے طور پر قرآن میں استعمال ہوئے ہیں، یہ ہیں **ا ل م ص ر ك ه ي ع ط س ح ق ن** ۔ یہ ترتیب قرآن میں حرف کے پہلے استعمال کے مطابق ہے۔ تین کے علاوہ باقی تمام جگہ جہاں یہ حروف آتے ہیں وہاں اس کے فوراً بعد قرآن کا ذکر ہوا ہے۔ باقی تین جگہ بھی فوراً بعد تو نہیں لیکن کچھ آیات کے بعد قرآن کا تذکرہ ہے۔ ان حروف کے جوڑ ایک حرف سے پانچ حروف تک ہیں۔ سب سے زیادہ بار (سات دفعہ) **  حم** آتا ہے۔ چھ بار **الم** آتا ہے۔ پانچ حرفی جوڑ**كهيعص** صرف ایک دفعہ آتا ہے۔ ”ا“  جہاں بھی آتا ہے اس کے بعد  ”ل“  ضرور آتا ہے۔

ان کے مطالب پر تحقیق ہوتی رہی ہے اور بہت سے نظریات ہیں مگر حقیقت میں اس کا علم اللہ کو ہے۔

## سیاق و سباق
یہاں تمام حروف مقطعات کی قرآن میں جگہ بتائی گئی ہے۔ تمام سورتوں میں پہلی آیت کے طور پر حروف ملتے ہیں۔ صرف سورۃ الشوریٰ میں پہلی آیت میں **حم**  اور دوسری آیت میں  **عسق**  ملتا ہے۔

## تحقیق
ان حروف کے بارے میں زیادہ محققین و مفسرین کا خیال ہے کہ یہ ان چیزوں میں سے ایک ہے جن کا علم اللہ نے اپنے پاس رکھا ہے۔ مثلاً مشہور مفسر ابنِ کثیر (1301-1373 عیسوی) کا یہی خیال ہے۔ ۔ مشہور عالم فخر الدین الرازی (1149–1209عیسوی) نے اس بارے میں مختلف عقائد پر بحث کی ہے۔ ان میں سے ایک یہ ہے کہ ان حروف سے عرب لوگ مختلف چیزوں کو ظاہر کرتے تھے مثلاً ط سے اژدہا کو اور ن سے مچھلی کو وغیرہ۔ یہی خیال حمید الدین فراہی اور امین احسن اصلاحی کا ہے۔ کچھ حضرات کے خیال میں یہ حضرت محمد  کے مختلف نام ہیں مثلاً یس یا طٰہٰ۔ موجودہ زمانے میں مصر کے ڈاکٹر رشد الخلیفہ نے ان کا ربط قرآن میں موجود عدد 19 کے حسابی نظام سے جوڑا ہے اگرچہ کئی علما ان سے متفق نہیں ہیں۔ مگر حقیقت یہ ہے کہ یہ تمام قیاس آرائیاں ہیں اور ان کا مطلب اللہ کو معلوم ہے۔

## بیرونی روابط
* حروف مقطعات از ڈاکٹر ذاکر نائک
* حروف مقطعات از ڈاکٹر خلیفہ

## حوالہ جات

زمرہ:آیات
زمرہ:بہائی اصطلاحات
زمرہ:عربی الفاظ اور جملے
زمرہ:قرآن
زمرہ:عربیات
زمرہ:بہائی عقائد اور اصول
زمرہ:اسلامی علوم
زمرہ:ایشیائی علوم
زمرہ:اسلامی اصطلاحات
زمرہ:قرآنی اصطلاحات
زمرہ:زبان اور باطنیت
ابو عباس

پیدائش: دسمبر 1948ء
ابو عباس ایک ہوائی جہاز کی ہائی جیکنگ کے منصوبے کے ذمہ دار فلسطینی حریت پسند فلسطین لبریشن فرنٹ کے بانی اور رہنما۔

انتقال:8 مارچ 2004ء

## تاریخ
عباس ان کئی فلسطینیوں میں سے ایک تھے جنھوں نے انیس سو پچاسی میں اسرائیل کی حراست سے پچاس فلسطینوں کو رہا کرانے کی غرض سے جہاز ہائی جیک کر لیا تھا۔ دو دن جاری رہنے والی اس ہائی جیکنگ میں مسلح فلسطینیوں نے ویل چیئر پر سوار ایک امریکی یہودی کو گولی مار کر ہلاک کر دیا تھا اور اس کی لاش پھینک دی تھی۔ اس واقعہ کے بعد مصر نے ہائی جیکروں کو حفاظت کے ساتھ نکل جانے کی ضمانت دی تھی لیکن اس رعایت کے بدلے جہاز پر یرغمال کئی امریکیوں کو رہا کرا لیا گیا تھا۔ تاہم ہائی جیکروں کو تیونس کی طرف جانے والا یہ جہاز امریکا کی نیوی کے طیاروں کی نظر میں آگیا اور اسے اٹلی اترنے پر مجبور کر دیا گیا تھا۔

## سزائيں
عباس کے ساتھیوں کو طویل سزائیں سنائی گئی تھیں لیکن اٹلی میں حکام نے عباس کو رہا کر دیا تھا کیونکہ ان کے خلاف ثبوت ناکافی تھا۔ تاہم بعد میں غیر موجودگی میں انھیں یہ کہہ کر پانچ سال کی سزا سنائی گئی کہ انھوں نے اس ہائی جیکنگ کا منصوبہ بنایا تھا۔ عباس نے گذشتہ سال گرفتار ہونے سے قبل تقریباً سترہ سال عراق میں گزارے۔ انیس سو چھیانوے میں انھوں نے کہا تھا کہ جہاز پر سوار امریکی یہودی کو ہلاک کرنا ایک غلطی تھی۔

## موت
مارچ 2003 میں امریکی افواج نے انھیں بغداد سے فرار ہوتے وقت گرفتار کر لیا۔ مارچ 2004 میں امریکیوں نے انھیں شہید کر دیا۔

## حوالہ جات

زمرہ:1948ء کی پیدائشیں
زمرہ:2004ء کی وفیات
زمرہ:فلسطین
زمرہ:فلسطینی عرب قوم پرست
زمرہ:فلسطینی قوم پرست
زمرہ:فلسطینی مسلم
زمرہ:فلسطینی دہشت گردی
زمرہ:ویکی ڈیٹا سے مختلف مختصر وضاحت
زمرہ:فلسطینی بیرون ملک قید افراد
زمرہ:فلسطینی سیاست دان
زمرہ:مفرور
زمرہ:10 دسمبر کی پیدائشیں
زمرہ:عراقی حراست میں وفات پانے والے قیدی
زمرہ:فلسطینی زیر حراست اور قیدی شخصیات
زمرہ:1949ء کی پیدائشیں
زمرہ:اغوا کار
زمرہ:فلسطینی شخصیات
زمرہ:بیسویں صدی کے فلسطینی سیاستدان
زمرہ:اکیسویں صدی کے فلسطینی سیاستدان
منظور احمد چنیوٹی

**مولانا منظور احمد چنیوٹی** ایک پاکستانی اسلامی اسکالر ، سیاست دان اور مصنف تھے.

عالمی تحریک تحفظ ختم نبوت کے سیکرٹری جنرل اور جمعیت العلمائے اسلام کے رہنما۔ مولانا منظور احمد چنیوٹی کی تقریباً ساری زندگی قادیانیو کو غیر مسلم اور مرتد قرار دلوانے میں بسر ہوئی۔ سنء انیس سو باون میں جب پاکستان میں پہلی بار قادیانیو کے خلاف تحریک شروع ہوئی تو وہ سرگرم قائدین میں شامل تھے۔ دوسری بار انیس سو چوہتر میں قادیانیوں کے خلاف تحریک کی قیادت انھوں نے کی جس کے نتیجہ میں پاکستان میں قادیانیوں کو غیر مسلم قرار دے دیا گیا۔ انھی کی چلائی گئی تحریک کے نتیجہ میں قادیانیوں کے مرکز ربوہ کا نام تبدیل کر کے سرکاری طور پر چناب نگر رکھا گیا۔ مولانا منظور احمد چنیوٹی تین بار رکن پنجاب اسمبلی منتخب ہوئے۔

انھوں نے انٹرنیشنل ختم نبوت موومنٹ کے مرکزی رہنما کے طور پر بھی خدمات انجام دیں.

## حوالہ جات

زمرہ:پاکستانی سیاست دان
زمرہ:پنجاب ارکان صوبائی اسمبلی 1997ء تا 1999ء
زمرہ:پاکستانی سنی
زمرہ:پنجاب ارکان صوبائی اسمبلی 1985ء تا 1988ء
زمرہ:پاکستان کے سنی علما
زمرہ:پاکستانی اسلامی مذہبی رہنما
زمرہ:مسلمان مبلغین
زمرہ:پنجاب ارکان صوبائی اسمبلی 1988ء تا 1990ء
زمرہ:ضلع چنیوٹ کی شخصیات
زمرہ:جامعہ سندھ مدرسۃ الاسلام کے فضلا
زمرہ:پنجاب، پاکستان کے سیاست دان
زمرہ:پاکستانی مذہبی مصنفین
زمرہ:ویکی ڈیٹا سے مختلف مختصر وضاحت
زمرہ:دیوبندی شخصیات
امیر عبد اللہ خان نیازی

**امیر عبد اللہ خان نیازی** مغربی پاکستان کی علیحدگی اور آزاد بنگلہ دیش کے قیام کے موقع پر بھارتی جنرل کے سامنے ہتھیار ڈالنے والے پاکستانی لیفٹیننٹ جنرل ہیں۔

## ابتدائی زندگی

موجودہ بھارتی پنجاب کے پٹھان گھرانے میں پیدا ہوئے۔ 1932ء میں برٹش آرمی میں بطور سپاہی بھرتی ہوئے اور 1942ء میں انھیں کنگز کمیشن دیدیا گیا۔ قیام پاکستان سے قبل انھوں نے برٹش آرمی کے لیے متعدد ایسے کارنامے انجام دیے جس میں انھیں بہادری کے ایوارڈ دیے گئے۔ ان ایوارڈ میں ملٹری کراس کا ایوارڈ بھی شامل ہے۔ جاپان میں برٹش آرمی کی جانب سے بہادری دکھانے پر انھیں ٹائیگر نیازی کا خطاب دیا گیا۔

## شکست

مبصرین کا کہنا ہے کہ بھارتی فوج اور بنگالی عوام کے ہاتھوں پاکستانی فوج کی شکست اور جنرل نیازی کا بھارتی جنرل ارروڑہ کے سامنے ہتھیار ڈالنے کا واقہ ایک ایسا عمل تھا جو ہر اس محب وطن پاکستانی کے دل پر زخم کی طرح نقش ہو گیا جس نے یہ واقعہ دیکھا۔ پاکستانیوں کا ایک حلقہ اسے پاکستان کی تاریخ کا سیاہ ترین دن قرار دیتا ہے۔ اس کے بعد وہ پاکستان کے دیگر نوے ہزار فوجیوں کی طرح جنگی قیدی بن کر بھارت کی حراست میں چلے گئے۔

## شکست کا ذمہ دار کون
حمود الرحمن کمیشن کی جوغیر حتمی رپورٹ منطر عا م پر آئی ہے اس میں بھی انھیں اس شکست کے اسباب میں انھیں کافی بڑا ذمہ دار قرار دیا گیا۔ جنرل نیازی آخر وقت تک اپنی پوزیشن کا دفاع کرتے رہے اور موت کے سامنے ہتھیار ڈالنے سے محض چند ہفتہ قبل انھوں نے ایک ٹی وی پروگرام میں کہا تھا کہ ’وہ فوج کے سسٹم کا ایک چھوٹا سا حصہ تھے اس لیے انھوں نے ہتھیار ڈالنے کے احکامات پر عملدرآمد کیا حالانکہ ان کا ذاتی خیال یہ تھا کہ وہ مزید لڑ سکتے تھے اور بھارتی فوج کو ایک لمبے عرصے تک الجھائے رکھ سکتے تھے۔

## جنسی بدنامی
حمود الرحمن کمیشن کی رپورٹ کے مطابق یہ اپنے جنسی اسیکنڈلز کے لیے ایک نام رکھتے تھے۔ اس کے علاوہ کمیشن نے اس بات کی طرف اشارہ کیا کہ وہ مشرقی پاکستان میں اپنی حیثیت کو اسمگلنگ کے لیے بھی استعمال کرتے رہے۔ 
## سیاست
بطور جنگی قیدی بھارت سے واپس آکر سیاسی سرگرمیوں میں فعال حصہ لیا اور “جماعتِ عالیہ مجاہدین” کے نام سے اپنی جماعت بنائی۔ ان کی جماعت نے مارچ 1977 کے قومی اتخابات میں انتخابی نشان پگڑی کے ساتھ حصہ لیا۔ انھیں جمعیت علمائے پاکستان کے کوٹے سے قومی اسمبلی کے الیکشن کا ٹکٹ ملا جس کے وہ نائب صدر رہے۔
جب قومی اتحاد نے بھٹوحکومت کے خلاف تحریک شروع کی توجنرل نیازی سر پر میانوالی سٹائل پگڑی باندھے سٹیج پر موجود ہوتے تھے۔ وہ بار بار اپنے کورٹ مارشل کا مطالبہ کیا کرتے تھے۔ قومی اتحاد کے کسی لیڈر نے کبھی یہ نہیں کہا کہ مشرقی پاکستان میں شکست کے ذمہ دار جنرل موصوف ہیں بلکہ وہ سبھی ان کی بہادری کے گن گایا کرتے تھے۔

## بیرونی روابط
* Op-ed: The courageous Pak army stand on the eastern front by سرمیلا بوس 24 نومبر 2003ء - ڈیلی ٹائمز
* پاکستان: Independence and Military Succession
* جنرل نیازی
* لیفٹیننٹ جنرل نیازی 

زمرہ:1915ء کی پیدائشیں
زمرہ:2004ء کی وفیات
زمرہ:برطانوی ہندی فوج کے افسر
زمرہ:پاک بھارت جنگ 1971ء کے جرنیل
زمرہ:پاکستانی جرنیل
زمرہ:پاکستانی عسکری شخصیات
زمرہ:پشتون شخصیات
زمرہ:تاریخ پاکستان
زمرہ:ضلع میانوالی کی شخصیات
زمرہ:مشرقی پاکستان کے گورنر
زمرہ:نیم محفوظ شدہ صفحات
زمرہ:ہلال جرات
زمرہ:بنگلہ دیش کی جنگ آزادی
زمرہ:پاکستان جنگی قیدی
زمرہ:صوبہ پنجاب (برطانوی ہند) کی شخصیات
زمرہ:بنگلہ دیش کی جنگ آزادی کی شخصیات
زمرہ:ملٹری کراس وصول کنندگان
زمرہ:لاہور میں پیدا ہونے والی شخصیات
زمرہ:لاہور میں وفات پانے والی شخصیات
زمرہ:1954ء کی پیدائشیں
زمرہ:جنگی قیدی
خواجہ حذیفہ مرعشی

خواجہ **حذیفہ مرعشی** آپ مشائخ کبار و متقدمین میں سے تھے اور سلطان ابراہیم بن ادہم کے خلیفہ تھے۔
## نام و لقب
آپ کا اسم گرامی حذیفہ مرعشی اور لقب سدید الدین تھا۔ آپ کا تعلق شام کے علاقہ مرعش سے تھا۔
## علم و تقویٰ
حذیفہ مرعشی  عالم و فقیہ بے بدل تھے آپ  تیس سال تک بلا وجہ بے وضو نہیں رہے آپ  ہمیشہ روزہ سے رہتے اور چھ دن بعد افطار کیا کرتے آپ  فرمایا کرتے اہل دل کی غذا تو لا الہ اللہ محمد رسول اللہ ہی ہے۔
## بددعا کا اثر
ایک دن بزرگان دین کے خلاف چند بے وقوف حذیفہ مرعشی کی خدمت میں حاضر ہوئے اور آپ کے متعلق سخت گفتگو کرنے لگے۔ حذیفہ مرعشی نے انھیں وعظ و نصیحت کی اور اللہ کے عذاب سے ڈرایا مگر انھوں نے آپ کا ہاتھ پکڑ کر کھینچنا شروع کر دیا۔ جس سے آپ کو بہت تکلیف ہوئی۔ وہ لوگ کہنے لگے کہ اگر تم ولی اللہ ہو تو ہمارے لیے بددعا کرو۔ حذیفہ مرعشی کے منہ سے تین بار آہ آہ نکلا اور منہ سے شعلے نکلتے دکھائی دیے اور وہ تمام کے تمام جل کر راکھ ہو گئے۔
## خوف خدا
ایک دن حذیفہ مرعشی اللہ کے خوف سے رو رہے تھے کہ ایک شخص آیا اور اس نے پوچھا کہ اس قدر گریہ زاری اور اضطراب کیوں ہے کیاآپ اللہ تعالیٰ کو غفور و رحیم نہیں پاتے۔ آپ نے فرمایا اللہ تعالیٰ فرماتا ہے "ایک طبقہ جنت میں ہوگا، ایک جہنم کی سختیوں میں رہے گا" مجھے یہ معلوم نہیں کہ میں کس طبقہ میں ہوں گا۔ اس شخص نے کہا کہ اگر آپ کو اپنی عاقبت کی خبر بھی نہیں تو لوگوں سے بیعت کیوں لیتے ہیں۔ اس طرح دوسروں کو بھی اندھیرے میں رکھتے ہیں۔ یہ سن کر حذیفہ مرعشی نعرہ زن ہوئے اور بے ہوش ہو گئے۔ ہوش میں آئے تو غیب سے آواز آئی کہ اے حذیفہ ہم تمھیں اپنا دوست رکھتے ہیں اور برگزیدہ قرار دیتے ہیں۔ میدان حشر میں اصحاب جنت میں اٹھوگے۔ یہ آواز تمام حاضرین نے سنی۔ اس دن تین سو کافر حلقہ اسلام میں داخل ہوئے اور آپ سے بیعت کی۔
حذیفہ مر عشی  کا تعلق دمشق (شام) کے علاقہ مرعش سے تھاانتہائی ذہین تھے۔ سات سال کی عمر میں قرآن پاک حفظ کر لیا تھا اور اٹھارہ سال کی عمر میں تمام ظاہری علوم حاصل کرچکے تھے۔ کثرت ریاضت و مجاہدہ کے سبب چھ مہینے میں ہی باطنی کمالات حاصل کرلئے اور خلیفہ بنے۔ مرشد نے خلافت اور دعاؤں سے نوازا۔ خوف و خشیت کا غلبہ رہتا تھا۔ اکثر گریہ و زاری کرتے رہتے تھے اور معمولی لباس پہنتے تھے۔
## وصال
تذکرۃالعاشقین کے مصنف نے حذیفہ مرعشی کے اس دارفانی سے رخصتی کا سن 14 شوال 276ھ لکھا ہے جبکہ صاحب سیرالاقطاب نے24شوال 252ھ لکھاہے۔ تمام تذکرہ نگاروں کا اس پر اتفاق ہے کہ آپ حضرت ابراہیم بن ادہم کے بعد نوسال تک زندہ رہے۔ آپ کا مزارشریف بصرہ میں ہے۔

## حوالہ جات

زمرہ:چشتی شخصیات
ابو ہبیرہ بصری

**خواجہ امین الدین ابوہبیرہ بصری** سلسلہ چشتیہ کی ایک اہم شخصیت ہیں۔
## نام
اکثرمشائخ نے صرف ہبیرہ طور پر ان کا نام لکھا۔ بعض ابو ہبیرہ کہتے ہیں ان کا لقب امین الدین تھا۔
## ولادت
ابو ہبیرہ بصری کی ولادت 167ھ میں ہوئی انکا تعلق بصرہ سے تھا۔ اور اکابر وقت میں سے تھے۔
## بیعت و خلافت
ابو ہبیرہ سترہ سال کی عمر میں علوم ظاہری سے فارغ ہو ئے بعد میں حذیفہ مرعشی  کے مرید و خلیفہ اعظم تھے۔ ہر روز دوبار قرآن ختم کرتے حذیفہ مرعشی  کے مرید ہونے سے پہلے آپ  نے تیس سال ریاضت شاقہ میں گزارے مجاہدہ و ریاضت میں بے مثال تھے ایک دن زارو قطار رو رہے کہ ہاتف غیبی سے آواز آئی ہم نے تمھیں بخش دیا حذیفہ مرعشی کی بارگاہ میں جاؤ مرید ہونے کے بعد ایک ہی ہفتہ میں مقام قرب حاصل ہو گیا اور ایک سال بعد خلافت ملی۔ جس دن خرقہ خلافت عطا ہوا۔
## تصوف کی شاخ
ان کے نام سے ایک شاخ تصوف بھی نکلی جسے ’’ ہبیریہ‘‘ کہا جاتا ہے ان کے بہت سے خلفاء تھے سب سے زیادہ مشہور ممشاد علوی ہیں۔
## تقویٰ
جس دن خلافت ملی اس دن سے نمک اور شکر ترک کردی اور لذت کام ودہن سے دست بردار ہوئے اس قدر روتے تھے کہ بعض اوقات حاضرین کو اندیشہ ہوتا کہ آپ فوت ہو جائیں گے۔ ایک سو تیس سال تک زندہ رہے۔ ہمیشہ باوضو رہتے تھے۔ بلا ضرورت گفتگو نہیں کرتے تھے اور اللہ کے ذکرمیں مشغول رہتے تھے۔ آپ صاحب عالی کرامت و مقاماتِ ارجمند تھے

## وفات
ابو ہبیرہ بصری کی وفات7شوال 278ھ کو ہوئی بعض جگہ 287ھ ہے ان کی عمر 120 سال تھی ۔
## حوالہ جات

زمرہ:278ھ کی وفیات
زمرہ:چشتی شخصیات
اسلامیہ کالج

اسلامیہ کالج کے نام سے لاہور میں کٔی تعلیمی ادارے قایم ہیں۔ 
* اسلامیہ کالج ریلوے روڈ
* اسلامیہ کالج سول لاینز
* اسلامیہ کالج کوپر روڈ
* اسلامیہ کالج صدر، کینٹ

زمرہ:ویکی ڈیٹا سے مختلف مختصر وضاحت
کین (اسٹریٹ فائٹر)

تصغیر|بائیں|188px
**کین** (ケン・マスターズ) اسٹریٹ فائٹر کہانیوں اور کھیلوں کا ایک ممتاز شخص ہے،جو رایؤ کا بہترین دوست اور رقیب ہے۔ اس کا سپاہیانہ فن بھی رایؤ کی طرح **انساتسوکن** ہے۔ کین کی نسل دونوں امریکی اور جاپانی ہیں

## رایؤ اور کین
کین کے عادات رایؤ سے بہت ملتے جلتے ہیں، لیکن کین اور رایؤ کی فطرت یکساں نہیں، بے شک کے یہ بات ان دونوں کی دوستی کی مضبوطی کا ثبوت ہیں۔ اسٹریٹ فائٹر کے پہلے کھیلوں میں کین اور رایؤ کو انداز و چال کے لہاظ سے بالکل ایک جیسا بنایا گیا تھا، لیکن رفتا رفتا اس کے روپ اور انداز میں کئی اہم تبدیلیاں لائیں گئیں۔ کین کا **ہادوکن** رایؤ کے ہادوکن سے زیادہ تیز ہے اگرچہ یہ اس سے تھوڑا کمزور بھی ہے۔ ہادوکن کے علاوہ کین کا **شوریوکن** اور **تاتسوماکی سنپوکیاک** بھی مختلف ہیں۔

## سپاہانہ فن
اس کے علاوہ، کین کے انداز کو مدنظر رکھتے ہوئے مارٹل کامبیٹ کے کوبرہ کو تشکیل دی گئی اور ان دونوں میں کئی باتیں مشترک ہیں۔ کین بھی رایؤ کی طرح **انساتسوکن** استعمال کرتا ہے۔ اس کے اہم ترین ہملے درج ذیل ہیں:
**ہادوکن:** ایک نہایت مضبوت آگ کا شعلہ
**شوریوکن** ایک ہوائ کسن ہے
**تاتسوماکی سنپوکیاک** ایک گھومتے ہوئے چھلانگ میں ٹانگوں کا سنسنی خیز استعمال

## بیرونی روابط
ویکینالج پہ کین


زمرہ:ویکی ڈیٹا سے مختلف مختصر وضاحت
زمرہ:امریکی افسانوی شخصیات
زمرہ:14 فروری کی پیدائشیں
زمرہ:1965ء کی پیدائشیں
زمرہ:1987ء میں متعارف افسانوی کردار
سبھاش مکرجی

framepx|تصغیر|بائیں|سبھاش مکرجیپیدائش: 1919ء

انتقال: 2003ء

بنگالی زبان کے مشہورشخصیت تھے۔ سبھاش مکرجی بھارت کی مشرقی ریاست مغربی بنگال کے شہر کرشنا نگر میں پیدا ہوئے۔ انھیں تقسیم ہند کے بعد معاشی برائیوں اور سیاسی بدعنوانیوں کے خلاف لکھنے کی وجہ سے خاصی شہرت حاصل ہوئی۔

ان کے کلام کا انگریزی اور روسی زبان میں ترجمہ کیا گیا ہے۔ انھوں نے انڈیا کے دو مشہور ادبی ایوارڈ انیس سو چونسٹھ میں ساہتیہ اکیڈمی ایوارڈ اور انیس سو اکیانوے میں گیان پتھ ایوارڈ بھی حاصل کیے۔

مکرجی نوجوانی میں بائیں بازو کی تنظیم سے وابستہ رہے۔ انھوں نے اپنے کلام میں زیادہ تر صنعتی مزدوروں اور کسانوں کے متعلق لکھا ہے۔

مکرجی مشہور شاعر ہونے کے علاوہ بنگالی زبان اور تہذیب کے ایک قابل وکیل بھی رہے۔ ان کی مشہور مجموعوں میں پڑادک، اے بھائی، کل مدھوماش وغیرہ شامل ہیں۔ کلکتہ میں ان کا انتقال ہوا۔
ہارون رند

انتقال : 2 جولائی 2007ء

پی ٹی وی کے مشہور ڈراما پروڈیوسر۔ پہلے سندھی ڈرامے پروڈیوس کیے وہ سندھی زبان و ادب کے ساتھ ساتھ سندھی لوگ سنگیت کی روایت سے بھی آگاہ تھے اور اردو ڈرامے شروع کرنے سے پیشتر سندھی ڈرامے میں نام پیدا کیا۔ بلکہ ان کے ایک سندھی ڈرامے کو جرمنی کے بین الاقوامی مقابلے میں ایوارڈ بھی ملا۔

ڈرامے میں ان کی تربیت عبدالکریم بلوچ جیسے کہنہ مشق پروڈیوسر اور ساقی جیسے منجھے ہوئے اداکار نے کی جو رشتے میں ہارون کے چچا بھی تھے۔

پچیس اور پچاس منٹ دورانیئے کے کئی کھیل پروڈیوس کرنے کے بعد ہارون نے سلسلے وار کھیل ’دیواریں‘ پروڈیوس کیا جو اس سے پہلے وہ سندھی میں بھی کر چکے تھے۔

لیکن اس بار یہ پچاس منٹ کے رنگین اردو سیریل کا ایک بڑا منصوبہ تھا جس میں سندھ کے جاگیردارانہ نظام میں قائم ان دیواروں کا ذکر تھا جو انسان کو انسان سے جدا کر دیتی ہیں۔

اس سیریل کی شاندار کامیابی کے بعد ہارون نے پیچھے مڑ کر نہیں دیکھا اور آگے ہی آگے بڑھتے گئے۔ سندھی دیہات کے کھیت کھلیان سے ہوتا ہوا ان کا ڈراما کراچی کے پُرشور بازاروں تک بھی آن پہنچا اور دیہی معیشت کے سادہ رشتوں کی جگہ شہری معاشرے کے گنجلک مسائل نے لے لی۔

ذیابیطس کی وجہ سے ان کا انتقال ہوا۔

زمرہ:سندھ
زمرہ:سندھی شخصیات
زمرہ:ہدایت کار
کیتھرین ہیپبرن

framepx|تصغیر|بائیں|کیتھرین ہیپبرن

## ابتدائی زندگی

ہالی ووڈ کی مشہور اداکارہ۔ کیتھرین ہیپبرن کنیکٹیکٹ کے ایک دولت مند خاندان میں پیدا ہوئی۔ اپنے بہن بھائیوں میں اُن کا دوسرا نمبر تھا۔ وہ اپنے غیر روایتی طرزعمل کی بنا پر مشہور رہیں۔ نصف صدی سے زیادہ عرصے پر محیط اپنے فلمی کیرئیر میں انھوں نے نہ صرف تینتالیس فلموں میں کام کیا بلکہ چار مرتبہ بہترین اداکارہ کا آسکر انعام بھی حاصل کیا جو اب تک ایک ناقابل تسخیر ریکارڈ ہے۔

## فلمی زندگی

انھوں نے اسٹیج پر اداکاری کے بعد سن 1932ء میں فلمی دنیا میں قدم رکھا۔ ابتدا میں ان کی خاص شکل و صورت اور آواز کی بنا پر وہ زیادہ مقبولیت حاصل نہ کرسکیں لیکن اگلے ہی برس انھوں نے اپنی شاندار اداکاری پر پہلا آسکر اکیڈمی ایوارڈ حاصل کیا۔

انھوں نے ہالی ووڈ کے بیسویں صدی کے بعض عظیم اداکاروں اور ہدایتکاروں کے ساتھ بھی کام کیا جن میں اسپنسر ٹریسی بھی شامل تھے جن کے ساتھ انھوں نے نہ صرف فلموں میں کام کیا بلکہ غیر فلمی زندگی میں دونوں کے درمیان میں طویل عرصے تک تعلق بھی رہا۔

خود کیتھرین ہیپبرن اپنے آپ کو پاگل کردینے کی حد تک پریشان کرنے والی شخصیت قرار دیتی رہیں لیکن ساتھ ہی ان کا یہ بھی کہنا تھا کہ موت کے بعد انھوں یاد ضرور کیا جائے گا گویا وہ ایک بھولا بسرا لمحہ ہیں۔

زمرہ:1907ء کی پیدائشیں
زمرہ:2003ء کی وفیات
زمرہ:29 جون کی وفیات
زمرہ:اکیڈمی ایوارڈز اعزاز یافتگان برائے بہترین اداکارہ
زمرہ:امریکی اسٹیج اداکارائیں
زمرہ:امریکی ریڈیو اداکارائیں
زمرہ:امریکی فلمی اداکارائیں
زمرہ:امریکی ملحدین
زمرہ:امریکی یاداشت نگار
زمرہ:امریکی ٹیلی ویژن اداکارائیں
زمرہ:بیسویں صدی کی امریکی اداکارائیں
زمرہ:بیسویں صدی کے ملحدین
زمرہ:کنیکٹیکٹ کی اداکارائیں
زمرہ:کنیکٹیکٹ کے ڈیموکریٹس
زمرہ:کنیکٹیکٹ میں سرطان اموات
زمرہ:کیلیفورنیا کے ڈیموکریٹس
زمرہ:مڈلسیکس کاؤنٹی، کنیکٹیکٹ کی شخصیات
زمرہ:نسائیت پسند امریکی
زمرہ:نیو یارک (ریاست) کے ڈیموکریٹس
زمرہ:ہارٹفورڈ، کنیکٹیکٹ کی اداکارائیں
زمرہ:اکیسویں صدی کے ملحدین
زمرہ:امریکی شیکسپیئرئی اداکارائیں
زمرہ:بافٹا ایوارڈ فاتحین برائے بہترین اداکارہ
زمرہ:ویکی ڈیٹا سے مختلف مختصر وضاحت
زمرہ:امریکی خواتین یاداشت نگار
زمرہ:سکاٹش نژاد امریکی شخصیات
زمرہ:بیسویں صدی کی خواتین
زمرہ:اکیسویں صدی کی خواتین
زمرہ:فلمی اداکار
زمرہ:امریکی اداکار
زمرہ:ریاستہائے متحدہ کی ایل جی بی ٹی کیو شخصیات
زمرہ:ایل جی بی ٹی کیو اداکار
زمرہ:مبہم یا متنازع جنسیت والی تاریخی شخصیات
انیل بسواس

**انیل بسواس**، ( 1914ء-مئی 2003ء)، ایک بھارتی موسیقار تھے۔ وہ بھارت کے مشرقی بنگال کے باریسال گاؤں میں پیدا ہوئے۔ اپنی کم عمری کے دور میں ہی مشہور بنگالی شاعر قاضی نذر الاسلام کی نظموں سے متاثر ہوکر انیل بسواس نے آزادی کی تحریک میں حصہ لینا شروع کر دیا۔ اسی دور میں انیل بسواس  نے حب الوطنی سے تعلق رکھنے والے کئی گیتوں کو اپنی موسیقی سے سجایا اور کئی گیت بھی لکھے جو آج بھی گائے جاتے ہیں۔

## فلمی زندگی
انیل بسواس  نے اپنا فلمی سفر سن انیس سو چونتیس میں شروع کیا تھا۔ فلموں میں مصروفیت کے باوجود تھیٹر اور مختلف ترقی پسند تحریکوں سے ان کا تعلق ہمیشہ برقرار رہا۔ بیشتر نقادوں کا کہنا ہے کہ اگر انیل بسواس نہ ہوتے تو ہمیں اُس مشہور نغمے کو ادا کرنے والے طلعت محمود کی آواز سننے کو نہ ملتی جس کے بول تھے ’اے دل مجھے ایسی جگہ لے چل‘۔ انیل بسواس کو فلمی دنیا میں پیار سے ’انیل دا‘ کے نام سے پکارا جاتا تھا۔

انھوں نے ہی سن 1949میں طلعت محمود کو فلمی شائقین سے متعارف کرایا تھا۔ انیل بسواس نے ہی 1945 میں فلم پہلی نظر میں مکیش کو گانے کا موقع دیا۔ جس کے بعد مکیش کئی دہائیوں تک ہندوستانی فلمی صنعت میں اپنی آواز کا جادو بکھیرتے رہے۔

اس کے علاوہ انیل بسواس ہی وہ پہلے موسیقار تھے جنھوں نے ہندی فلموں میں آکسٹرا کا بڑے پیمانے پر استعمال کیا تھا۔ انیل بسواس نے ثریا اور لتا کی آوازوں کو بھی اپنی بیشتر فلموں میں بڑی مہارت سے استعمال کیا۔

بیشتر نقادوں کا کہنا ہے کہ اگر انیل بسواس نہ ہوتے تو ہمیں اُس مشہور نغمے کو ادا کرنے والے طلعت محمود کی آواز سننے کو نہ ملتی جس کے بول تھے ’اے دل مجھے ایسی جگہ لے چل‘۔ انیل بسواس کو فلمی دنیا میں پیار سے ’انیل دا‘ کے نام سے پکارا جاتا تھا۔

## حوالہ جات

زمرہ:بھارتی پس پردہ گلوکار بلحاظ زبان
زمرہ:بھارتی گلوکار-نغمہ نگار
زمرہ:بھارتی مرد فلمی گلوکار
زمرہ:بھارتی نغمہ ساز
زمرہ:بنگالی گلوکار
زمرہ:بنگلہ دیشی مرد گلوکار
زمرہ:بیسویں صدی کے بھارتی مرد گلوکار
زمرہ:بیسویں صدی کے مرد گلوکار
زمرہ:بیسویں صدی کے ہندوستانی گلوکار
زمرہ:سنگیت ناٹک اکیڈمی ایوارڈ وصول کردہ شخصیات
زمرہ:ضلع باریسال کی شخصیات
زمرہ:موسیقی تھیٹر نغمہ ساز
زمرہ:ہندوستانی موسیقار
زمرہ:1914ء کی پیدائشیں
زمرہ:2003ء کی وفیات

زمرہ:بھارتی فلمی نغمہ ساز
زمرہ:بھارتی مرد فلمی نغمہ ساز
شہزادی (اداکارہ)

ٹی وی، فلم اور ریڈیو کی مشہور فنکارہ۔ شہزادی دو دہائیوں تک سندھی فلم اور ٹی وی ڈراموں کی دنیا پر راج کرتی رہیں- وہ ایک ایسی اداکارہ تھیں جنھوں نے ہیروئن کے مرکزی کردار سے لے کر کریکٹر ایکٹریس تک اور ولن کے رول بھی بھرپور طریقے سے کیے ۔

## ٹی۔ وی

شہزادی نے اپنے فن کا آغاز ریڈیو ڈراموں سے کیا- جس کے بعد انھوں نے فلم اور ٹی وی پر بھی کام کیا- انھوں نے ایک ہزار سے زائد سندھی اردو ڈراموں میں کام کیا- ان کا پہلا ٹی وی ڈراما عبد الکریم بلوچ کا ’زینت‘ تھا- اس طرح
انھوں نے عبد القادر جونیجو اور نورالہدی شاہ کے شہرہ آفاق ٹی وی سیریل ’جنگل، دیواریں، رانی کی کہانی‘ اور اردو کے کئی ڈراموں میں کام کیا-

## فلم

انھوں نے کئی سندھی فلموں میں ہیروئن کا رول کیا جس میں پنو عاقل اور جلال چانڈیو وغیرہ شامل ہیں۔ وہ سندھی فلمی اورشو بز کی دنیا میں وڈیری یعنی بڑی کے طور پر مشہورہوئیں۔

## آخری عمر

شہزادی نے آخری ایام کسمپرسی میں گزارے- بیماری سے قبل انھوں نے گھر کا باورچی خانہ چلانے کے لیے بوتیک کھولا اور یونیورسٹی روڈ پر کراچی میں ہر اتوار کو لگنے والے بازار میں کپڑے کا اسٹال بھی لگاتی رہیں۔ حکومت کی طرف سے ان کی کوئی مدد نہیں کی گئی۔ معدے کے کینسر کی وجہ سے ان کا انتقال ہوا۔

زمرہ:سندھ
زمرہ:سندھی شخصیات
مدر ٹریسا

خود کو خدمت خلق کے لیے وقف کر دینے والی مسیحی راہبہ۔ بلقان میں پیدا ہونے والی راہبہ نے اپنی زندگی غریبوں اور بے کسوں کی خدمت کے لیے وقف کر دی تھی اور وہ کلکتہ میں ساٹھ برس تک غریبوں و نادار بیماروں کی دیکھ بھال کرتی رہیں۔
مدر ٹریسا مقدونیہ کے شہر سکوپئے میں سن انیس سو دس میں پیدا ہوئیں تھیں۔ تاہم ان پر البانوی اور مقدونیائی باشندوں کا یکساں دعویٰ ہے کیونکہ اس وقت مقدونیہ کے نام سے کسی ملک کا وجود نہیں تھا بلکہ یہ شہر سلطنت عثمانیہ کا حصہ تھا۔

## فلاحی کام
انھوں نے اپنے ادارے کی بنیاد انیس سو پچاس میں محض بارہ راہباؤں کے ہمراہ رکھی تھی جن کی تعداد بعد میں بڑھ کر ساڑھے چار سو تک اور دائرہ کار ایک سو تینتیس ممالک تک جاپہنچا۔

## اعزازات
مدر ٹریسا کو غریبوں اور ناداروں کے لیے کئی دہائیوں پر مشتمل ان کی خدمات کے صلہ میں انیس سو اناسی میں نوبل انعام دیا گیا۔ اس کے علاوہ پاپائے روم نے مدر ٹریسا کو ’ بابرکت‘ شخصیت قرار دیا ہے۔ یہ سعادت ’سینٹ‘ قرار دیے جانے یا مسیحیت کے تحت ’ولایت‘ (ولی بن جانے) کا مرتبہ حاصل کرنے کے مراحل میں سے آخری مرحلہ ہے۔

## وفات
5 ستمبر 1997ء کو بھارتی معیاری وقت کے مطابق رات 9 بج کر 30 منٹ پر مدر ٹریسا کلکتہ میں انتقال کرگئیں۔

## مزید دیکھیے
* نوبل امن انعام

## حوالہ جات

زمرہ:اسقاط حمل کے مخالف فعالیت پسند
زمرہ:اسکوپیہ کی شخصیات
زمرہ:البانوی شخصیات
زمرہ:البانوی مسیحی شخصیات
زمرہ:البانیائی ہمدرد عوام
زمرہ:انسان دوست
زمرہ:انسانیت پسند
زمرہ:بھارت رتن وصول کنندگان
زمرہ:بھارت کے تارکین وطن
زمرہ:بھارت کے وطن گیر شہری
زمرہ:بھارت میں ریاستی جنازے
زمرہ:بھارت میں مرض-متعلقہ اموات
زمرہ:بھارت میں مسیحی مبلغین
زمرہ:بھارت میں مسیحیت
زمرہ:بھارتی امن پسند
زمرہ:بھارتی خواتین سماجی کارکنان
زمرہ:بھارتی خواتین آدم دوست
زمرہ:بھارتی مخیرین
زمرہ:بھارتی مسیحی
زمرہ:بیسویں صدی کی البانوی خواتین
زمرہ:بیسویں صدی کی بھارتی خواتین
زمرہ:بیسویں صدی کی بھارتی رومن کیتھولک راہبائیں
زمرہ:بیسویں صدی کی بھارتی شخصیات
زمرہ:بیسویں صدی کے مقدسین
زمرہ:خاتون نوبل انعام یافتہ
زمرہ:خواتین انسانیت پسند
زمرہ:دارجلنگ کی شخصیات
زمرہ:راہبات
زمرہ:رومن کیتھولک شخصیات
زمرہ:رومن کیتھولک مقدسین
زمرہ:ریمن میگسیس اعزاز یافتہ گان
زمرہ:سماجی کارکن
زمرہ:صدارتی تمغا آزادی کے وصول کنندگان
زمرہ:کولکاتا کی شخصیات
زمرہ:کولکاتا میں مذہب
زمرہ:کیتھولک امن پسند شخصیات
زمرہ:لوک مقدسین
زمرہ:متاخر جدید دور کی مقدسات

زمرہ:مسیحی مبلغین
زمرہ:مغربی بنگال کی شخصیات
زمرہ:مغربی بنگال کے سماجی کارکن
زمرہ:مقدسین
زمرہ:نوبل امن انعام یافتہ شخصیات
زمرہ:نوبل انعام یافتہ ایشیائی خواتین
زمرہ:نوبل انعام یافتہ بھارتی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندو دیویاں
زمرہ:ہندوستانی رومی کاتھولک شخصیات
زمرہ:یوگوسلاوی مہاجرین
زمرہ:1910ء کی پیدائشیں
زمرہ:1997ء کی وفیات

زمرہ:سلطنت عثمانیہ کی البانوی شخصیات
زمرہ:سعادت ابدی بلحاظ پوپ جان پال دوم
زمرہ:مدر ٹریسا
ایڈورڈ سعید

**ایڈورڈ سعید** (1 نومبر 1935ء - 24 ستمبر 2003ء) ایک فلسطینی نژاد امریکی ماہر تعلیم، مصنف، ادبی نقاد، دانشور اور سیاسی کارکن تھے۔ پروفیسر ایڈورڈ یروشلم میں پیدا ہوئے لیکن 1947ء میں پناہ گزیں بن جانے کے بعد وہ امریکا چلے گئے اور ساری عمر وہیں رہے۔ شاید یہی سبب تھا کہ انھوں نے ساری زندگی فلسطینیوں کے حقوق کے لیے علمی جدوجہد جاری رکھی۔

وہ عرب دنیا کی بجائے مغرب میں زیادہ معروف تھے اور شاید اس کا سبب یہ ہے کہ وہ انگریزی زبان میں لکھتے رہے لیکن ان کے قلمی کام کا اثر عرب دنیا میں بھی ویسا ہی رہا جیسا کہ باقی دنیا میں ہوا۔

وہ نیویارک کی کولمبیا یونیورسٹی میں علمی اور ادبی کام میں مشغول رہے۔ ان کا مضمون انگریزی اور تقابلی ادب تھا۔

اگرچہ انھوں نے کئی معرکۃ آراء کتابیں اور مکالے لکھے تاہم جس کتاب نے انھیں سب سے زیادہ شہرت بخشی وہ Orientalism جس کا اردو ترجمہ شرق شناسی کے نام سے شائع ہو چکا ہے۔ اس کتاب میں پروفیسر سعید نے اس نکتہ سے بحث کی ہے کہ مشرقی اقوام اور تمدن کے بارے میں مغرب کا تمام علمی کام نسل پرست اور سامراجی خام خیالی پر مبنی ہے۔

اس تحقیقی کام سے عربوں کے اس موقف کی تائید ہوتی ہے کہ مغرب نے عرب اور اسلامی ثقافت کو سمجھنے میں غلطی کی ہے اور عرب دنیا اور مسلمانوں کے بارے میں بے بنیاد سوچ پر اپنے نظریات کی بنیاد رکھی۔

موت سے تھوڑے ہی عرصہ پہلے انھوں کہا تھا کہ مغرب کی یہی سوچ تھی جس نے عراق پر حملے کے حق میں رائے عامہ کو ہموار کیا۔

فلسطینیوں کے حقوق کے لیے ان کی کاوشوں کو عرب دنیا میں تکریم کی نظر سے دیکھا جاتا ہے۔

مغربی دنیا میں کسی عرب نژاد نے اس قدر کھل کر اور بے باک انداز میں فلسطینی حقوق اور موقف کا دفاع نہیں کیا جتنا ایڈورڈ سعید نے کیا۔ لیکن اس دفاع میں وہ قلعہ بند نہیں ہوئے بلکہ انھوں نے اپنے طور پر مسلمانوں اور یہودیوں کے درمیان مکالمے کو جاری رکھا۔

اگرچہ اسرائیلیوں اور فلسطینیوں کے درمیان تلخیاں اور شبہات بڑھتے رہے پھر بھی دونوں کو قریب لانے کے لیے ایڈورڈ سعید کے جذبہ میں کمی نہیں آئی۔

وہ فلسطینی نیشنل کانفرنس کے بھی غیروابستہ رکن رہے تاہم بعد میں وہ اس سے کنارہ کش ہو گئے۔ اسرائیل اور فلسطینی رہمنا یاسر عرفات کے درمیان اوسلو میں ہونے والے معاہدے پر انھوں نے شدید تنقید کرتے ہوئے کہا تھا کہ اس کے تحت فلسطینیوں کو انتہائی کم رقبہ اور بہت کم اختیارات ملیں گے۔

وہ علاحدہ علاحدہ فلسطینی اور اسرائیلی ریاستوں کے قیام کے بھی خلاف تھے۔ ان کے خیال میں ایسی صورت میں دونوں کو ہمیشہ باہمی مسائل کا سامنا رہے گا۔ ان کے خیال میں مسئلہ فلسطین کا حل دو قومی ریاست میں ہے۔

## حوالہ جات

زمرہ:استشراق
زمرہ:اسلام اور سیاست
زمرہ:اکیسویں صدی کے امریکی مرد مصنفین
زمرہ:اکیسویں صدی کے امریکی مصنفین
زمرہ:امریکی ادبی نقاد
زمرہ:امریکی انسان دوست
زمرہ:امریکی سیاسی مصنفین
زمرہ:امریکی فعالیت پسند
زمرہ:امریکی فلسفیانہ سوسائٹی کے ارکان
زمرہ:امریکی لاادری
زمرہ:امریکی مرد غیر افسانوی مصنفین
زمرہ:امریکی مرد مصنفین
زمرہ:اموات بسبب سرطان خون
زمرہ:بیسویں صدی کے امریکی مرد مصنفین
زمرہ:بیسویں صدی کے امریکی مصنفین
زمرہ:ریاستہائے متحدہ میں مطالعہ نگاری مشرق وسطی
زمرہ:ضد صیہونیت
زمرہ:فضلا جامعہ پرنسٹن
زمرہ:فلسطینی ادبی نقاد
زمرہ:فلسطینی سیاسی مصنفین
زمرہ:فلسطینی فعالیت پسند
زمرہ:فلسطینی لاادری
زمرہ:فلسطینی نژاد امریکی شخصیات
زمرہ:لبنانی نژاد امریکی مصنفین
زمرہ:نیو یارک میں سرطان اموات
زمرہ:ہارورڈ یونیورسٹی کے فضلا
زمرہ:یروشلم کی شخصیات
زمرہ:1935ء کی پیدائشیں
زمرہ:2003ء کی وفیات

زمرہ:بیسویں صدی کے امریکی فلسفی
زمرہ:امریکن بک ایوارڈ فاتحین
زمرہ:فلسطینی فلسفی
ممشاد علوی

**خواجہ ممشاد علوی دینوری** آپ کا شمار جلیل القدر مشائخ و صاحبان علوم ظاہری و باطنی میں ہوتا ہے۔
## لقب
ان کا لقب کریم الدین آپ ابو ہبیرہ بصری کے مرید خاص تھے۔
## ولادت
آپ ایران کے دینور علاقے میں پیدا ہوئے۔ یہاں سے عراق بغداد علم حاصل کرنے کی غرض سے گئے جو اُن دنوں علوم و فنون کا مرکز ہوا کرتا تھا اور ساری دنیا سے طلبہ یہاں آیا کرتے تھے۔ آپ دنیاوی دولت رکھتے تھے اور سخی بھی تھے لہٰذا ضرورت مندوں کا خیال رکھتے تھے۔ آپ  ابو ہبیرہ بصری  کے مرید خاص تھے۔ جب مزاج پر روحانیت کا غلبہ ہوا تو تمام دولت غریبوں اور مسکینوں پر خرچ کردی۔ باطنی اشارہ پاکر ہبیرہ بصری سے بیعت کی اور عبادت و ریاضت کے بعد باطنی کمال کی تکمیل ہوئی۔ مرشد نے اپنا کمبل عطا فرمایا اور اپنا جانشین بنایا۔ آپ  کا شمار جلیل القدر مشائخ و صاحبان علوم ظاہری و باطنی میں ہوتا ہے آپ  سے عجیب و غریب کرامات ظاہر ہوئیں چنانچہ کہا جاتا ہے کے آپ  اپنی ولادت کے دن سے ہی صائم الدہر تھے اور ایام شیر خوارگی میں بھی دن کے وقت دودھ نہ پیا کرتے۔
## سخاوت
ممشاد علوی دینوری ابتدائی زندگی میں بڑے صاحب ثروت اور دنیا دار تھے۔ مگر جب اللہ سے لگاؤ ہوا تو سب کچھ غریبوں میں تقسیم کر دیا۔ اور مکہ مکرمہ روانہ ہو گئے اور فرمایا کہ اے اللہ میں نے اپنے عزیزو اقارب کو تیرے سپرد کر دیا ہے۔ اب انھیں رزق دینا تیرا کام ہے۔
ایک دن دوران سفر ایک شخص کو دیکھا کہ سر پر کھانا رکھے تیز تیز جا رہا تھا۔ آپ نے پوچھا تم کون ہو اور یہ کھانا کس کے لیے ہے۔ اس شخص نے کہا میں رجال الغیب سے ہوں۔ یہ کھانا تمھارے اہل و عیال کے لیے ہے۔ مجھے اللہ نے حکم دیا ہے کہ ہر روز انھیں کھانا پہنچاؤں۔
## علوی وجہ تسمیہ
جس دن ممشاد علوی دینوری نے خرقہ خلافت پہنا۔ خواجہ ہبیرہ بصری نے آپ کو فرمایا اے علو ! جا تمھارا کام بھی علو (اعلٰی) ہو گیا۔ وضو کر کے ہمارے پاس آؤ۔ ممشاد علوی دینوری وضو کرکے آئے تو ہبیرہ بصری نے آپ کا ہاتھ پکڑا اور آسمان کی طرف منہ کر کے کہا اے اللہ علو کو درویشی عطا فرما دے۔ یہ بات سنتے ہی ممشاد علوی دینوری بیہوش ہو گئے۔ چند لمحوں کے بعد ہوش میں آئے تو پھر بیہوش ہو گئے۔ اس طرح چالیس با ر بیہوش ہوئے۔ آخرہبیرہ بصری نے اپنا لعاب دہن منہ میں ڈالا تو پوری طرح ہوش میں آ گئے اور آپ کے قدموں میں گر گئے۔ ہبیرہ بصری نے فرمایا علو تمھیں اپنے مطلب کا دیدار ہو گیا ہے۔ ممشاد علوی دینوری نے عرض کیا کہ میں تیس سال تک مجاہدہ کرتا رہا، ریاضتیں کیں مگر یہ مقام نہ پا سکا۔ آج آپ کی وساطت سے ایک لمحہ میں پہنچ گیا ہوں اور بے پناہ دولت ملی ہے۔ ہبیرہ بصری نے آپ کو اپنا خرقہ پہنایا اور اپنے مصلیٰ پر بٹھا کر ارشاد و سلوک کی اجازت دی۔
تذکرۃ الاصفیاء اور مشائخ چشت کے بعض دوسرے رشحات میں لکھا ہے کہ علی دینوری  اور ممشاد دینوری  دونوں ایک ہی شخصیت ہیں اور انھیں ممشاد علو دینوری  لکھا جاتا ہے لیکن دارا شکوہ کے مطابق نفحات الانس اور بعض دوسری کتب سے یہ تفہیم ہوتی ہے کہ علو دینوری  اور ممشاد دینوری  علاحدہ علاحدہ شخصیات ہیں چنانچہ دارا شکوہ نے ممشاد دینوری  کا تذکرہ سلسلہ سہروردیہ کے مشائخ عظام میں علاحدہ سے کیا ہے۔ دارا شکوہ نے انھیں سیدالطائفہ جنید بغدادی  کا مرید بتایا ہے اور ان کا سال وفات 298ھ تحریر کیا ہے۔
## وصال
آپ 4 محرم الحرام 298ھ کو اس دار فانی سے رخصت ہوئے۔ آپ کی آخری آرام گاہ دینور میں ہے۔
## حوالہ جات

زمرہ:چشتی شخصیات
زمرہ:چشتیہ
زمرہ:911ء کی وفیات
زمرہ:نویں صدی کی عباسی شخصیات
زمرہ:دسویں صدی کی عباسی شخصیات
زمرہ:صوفی اولیا
زمرہ:سنی علماء اسلام
زمرہ:بغداد کی شخصیات
زمرہ:ایرانی صوفیاء
زمرہ:عراقی صوفیاء
زمرہ:ایرانی مسلمان صوفیاء
خمار بارہ بنکوی

اصلی نام محمد حیدر خان تھا اورتخلص خمار۔ 19 ستمبر 1919 کو بارہ بنکی (اودھ) میں پیدا ہوئے۔ نام کے ساتھ بارہ بنکوی اسی مناسبت سے تھا۔ 19 فروری 1999 کو بارہ بنکی میں انتقال کر گئے۔

## نمونۂ کلام
مجھ کو شکستِ دل کا مزا یاد آگیا 
تم کیوں اداس ہو گئے کیا یاد آگیا 
کہنے کو زندگی تھی بہت مختصر مگر 
کچھ یوں بسر ہوئی کہ خدا یاد آگیا 
مانگیں گے اب دعا کہ اسے بھول جائیں ہم 
لیکن جو وہ بوقتِ دعا یاد آگیا

قیامت کے آنے میں رندوں کو شک تھا

جو دیکھا تو واعظ چلے آ رہے تھے

وہی پھر مجھے یاد آنے لگے ہیں

جنھیں بھولنے میں زمانے لگے ہیں

## بیرونی روابط
* خمار بارہ بنکوی 

زمرہ:اردو شعرا
زمرہ:بھارتی شاعر
زمرہ:بھارتی مسلم شخصیات
زمرہ:بارہ بنکی، اتر پردیش کی شخصیات
زمرہ:بیسویں صدی کے شعرا
زمرہ:بیسویں صدی کے ہندوستانی مسلمان
زمرہ:ہندوستانی غنائی شعرا
زمرہ:1919ء کی پیدائشیں
زمرہ:1999ء کی وفیات

زمرہ:بیسویں صدی کے بھارتی شعرا
ابو اسحاق شامی

**شیخ ابو اسحق شامی** کا لقب شرف الدین تھا۔ خلیفہ چہارم علی کے سلسلہ طریقت میں نویں نمبر پر ہیں۔
## ولادت
ابو اسحٰق شامی چشتی ملک شام میں پیدا ہوئے، اسی لحاظ سے شامی کہلائے۔ قصبہ چشت میں تعلیم و تربیت ہوئی۔
## علوم ظاہری و باطنی
علوم ظاہریہ و باطنیہ کے جامع تھے آپ نے خرقہ خلافت ممشاد علوی دینوری سے پایا تھا۔ ظاہری اور باطنی علوم میں ممتاز تھے اور زہد و ریاضت میں بے مثال۔ خلق سے بے نیاز اور خالق سے ہمراز، درویشوں سے محبت کرتے۔ ’’معراج الفقراء الجوع‘‘ کے مصداق ہمیشہ سنت نبوی کے مطابق نفلی روزے رکھتے تھے۔ بہت کم کھانا کھاتے تھے فرمایا کرتے تھے کہ بھوک میں جو لذت پاتا ہوں وہ کسی کھانے میں نہیں پاتا۔ مرید ہونے سے پہلے چالیس دن تک استخارہ کرتے رہے۔ ہاتف غیبی نے علوی دینوری کی خدمت میں حاضری کا اشارہ دیا تو ان کے خدمت میں حاضر ہوئے۔ سات سال بعد تکمیل کو پہنچے اور خلافت عطا ہوئی۔ بغداد پہنچ کر خواجہ ممشاد دینوری نے بیعت کی۔

## سلسلہ چشتیہ کے حقیقی بانی
طریقۂ سلسلہ چشتیہ کے بانی خواجہ ابو اسحاق شامی ہیں۔ مرشد نے جب نام پوچھا تو ابو اسحٰق شامی بتایا۔ مرشد نے کہا آج سے لوگ تمھیں ابواسحٰق چشتی کہیں گے اور جو بھی تمھارے سلسلے میں داخل ہوگا، چشتی کہلائے گا۔ اسی نسبت سے سلسلہ کی ابتدائی شہرت میں چشتیہ انہی کی وجہ سے ہوئی۔آپ کے پیرو مرشد نے آپ کو یہ بشارت دی کہ اہل چشت کے امام بنو گے۔ چنانچہ آپ اپنے وطن چشت واپس آئے تو ’’قطب چشتیہ ‘‘کے لقب سے مشہور ہوئے۔ آپ کے بعد مزید چار مشائخ کا تعلق بھی چشت سے تھا۔ ان میں ابو احمد ابدال چشتی، ابو محمد بن ابو احمد ابدال چشتی، ناصرالدین، ابویوسف چشتی اورخواجہ مودود چشتی کے اسمائے گرامی مشہور ہیں انھیں ہی پنچ گنج چشت بھی کہا جاتا ہے۔

## کیفیات وجد
آپ کو سماع سے بے حد لگاؤ تھا۔ آپ کی مجلس میں جو شخص ایک بار حاضر ہوتا پھر گناہ سے دور رہتا، آپ کی مجلس کی برکات سے ہر شخص وجد میں رہتا، اگر کوئی مریض ایک بار مجلس میں آجاتا تو شفا پاتا، دنیا کا پجاری آتا تو تارک الدنیا ہوجاتا تھا۔
## وصال
آپ نے 940 ء 14 ربیع الثانی 329 ھ کو وصال فرمایا
بعض کے مطابق شام میں رہے وہیں وفات پائی اور وہیں دفن ہوئے۔

## مزار
آپ کا مزار مبارک شہر عکہ شام میں ہے۔ سیر الاقطاب کے مصنف نے لکھا ہے کہ آپ کے وصل سے لے کر آج تک آپ کے مزار پر ایک چراغ روشن ہے جو کبھی نہیں بجھا۔ وہ شام سے صبح تک روشن رہتا ہے باد و باراں کا کئی بار طوفان آیا۔ مگر رات کے وقت اس چراغ کو نہیں بجھا سکا۔ یہ چراغ اس شعر کی عملی تصویر ہے۔

:اگر گیتی سرا سر باد گیرد
:چراغ مقبولاں ہرگز نمیرد

## حوالہ جات

زمرہ:940ء کی وفیات
زمرہ:چشتی شخصیات
زمرہ:سوری صوفی اولیا
دالسیم

تصغیر|بائیں|188px
دھالسیم (ہندی - दालसेम ؛ جاپانی - ダルシム) اسٹریٹ فائٹر کہانیوں اور کھیلوں میں ایک بھارتی جادوگر ہے۔ وہ اپنے بازو اور ٹانگوں کو مزید لمبا کرنے کی صلا حیت رکھتا ہے۔ دھالسیم کی شکل ٹاملناڈو کے کاپالیکا سے ملتی جلتی ہے۔

## تاریخ
دھالسیم فطرتآ ایک حملہ آور شخص نہیں ہے اور بیشمار جنگجو واقعات میں اس کو یہ احساس ہوا ہے کہ لڑائی ایک نہایت غیر مفید رد عمل ہے۔ اس کے لڑنے کی اصل وجہ یہ تھی کہ اس کے گاؤں میں ایک شدید قلت آپہنچی اور لڑنا صرف ایک حصول رزق کا ذریعہ تھا۔ اس کے گلے میں بندھے ہوئے کھوپڑیاں تین بھوکے بچوں کی لاشوں سے اتاری گیئں، تاکہ دھالسیم کو ہر سپاہیانہ مقابلہ میں ان کے بچوں کے دکھے اور قربانی کی یاد رہے ۔

## سپاہیانہ فن
دھالسیم یوگا کے قائدے کا سپاہی ہے۔ وہ اپنے بازو اور ٹانگوں کو مزید لمبا کرنے کی صلا حیت رکھتا ہے۔ اس کی وجہ سے دھالسیم کو لڑائ کے دوران یہ فائدہ ہے کہ اس کو اپنے دشمن کے قریب جانے کی ضرورت نہیں پڑھتی۔
## بیرونی روابط
ویکینالج پہ دھالسیم



زمرہ:یوگا
زمرہ:بھارتی افسانوی شخصیات
زنگیف (اسٹریٹ فائٹر)

تصغیر|بائیں|188px
زنگیف ( جاپانی - ザンギエフ؛ روسی - Зангиев) ایک روسی پہلوان ہے جو اسٹریٹ فائٹر کہانیوں اور کھیلوں کا ایک اہم شخص ہے۔ 

## سپاہانہ فن
زنگیف نے اپنے سپاہیانہ فن کا ریاض برفی بھالوں کے ساتھ مقابلہ کرتے ہوئے کیا۔ زنگیف قریب سے لڑتا ہے اور اس کے نایاب انداز کی وجہ سے کئی اور کھیلوں کے پہلوان اس کے سپاہیانہ انداز کو اپناتے ہیں۔ اس کا اڑتا ہوا حملہ اسٹریٹ فائٹر 2 کا واحد حملہ ہے جو دشمن کو چکر دے سکتا ہے۔

## اصل شخص
زنگیف ایک اصلی روسی شخص پہ مبنی ہے *'ویکتور زنگیوو*۔ یہ ایک اصلی پہلوان تھے جنون نے روس کی 1989 الیمپیک کھیلوں میں نمائندگی بھی کی۔ 

## بیرونی روابط
ویکینالج پہ زنگیف

زمرہ:سوویتی افسانوی شخصیات
زمرہ:ویکی ڈیٹا سے مختلف مختصر وضاحت
زمرہ:روسی افسانوی شخصیات
خواجہ ابو احمد ابدال

خواجہ ابو احمد ابدال چشتی حسنی حسینی سادات عظام میں سے تھے والد کا نام سلطان فرسنانہ یا فرغانہ تھا اورابو اسحق شامی کے خلیفۂ اکبر تھے۔ آپ کا لقب قدوۃ الدین تھا۔ آپ جمال ظاہری و باطنی کے پیکر تھے۔ آپ فرمانروائے فرغانہ کے بیٹے تھے آپ کا نسب چند واسطوں سے حسن مثنیٰ سے ملتا ہے۔
## ولادت
6 رمضان260ھ میں چشت میں پیدا ہوئے یہ دور خلیفہ معتصم باللہ کا تھا
## نسب نامہ
آپ کا نسب نامہ یوں ہے :ابو احمد ابدال بن سلطان فرغانہ سید ابراہیم بن سید یحییٰ بن سید حسن بن سید مجدالمعالی المعروف بہ ابوالمعالی بن سید ناصر الدین بن سید عبد السلام بن سید حسن مثنیٰ بن سید اما م حسن مجتبیٰ بن علی ابن ابی طالب۔

### سیرت و کردار
آپ بڑے عابد و زاہد تھے۔ پیرو مرشد نے آپ کو بیعت کرنے کے بعد ایک خلوت کدے میں مجاہدے پر لگا دیا تھا۔ چنانچہ آپ سات دن بعد کھانا تناول فرماتے لیکن تین لقموں سے زیادہ کبھی نہ کھاتے اور چالیس دنوں بعد حاجات بشری کے لیے باہر نکلتے۔ آٹھ سال کی محنت شاقہ کے بعد خرقہ خلافت مرحمت ہوا۔

### کرامات
آپ کی کرامات کی شہرت مشرق و مغرب میں پھیلی تو علما کو آپ سے حسد ہونے لگا۔ آپ کی مجلس سماع کے خلاف فتویٰ بازی ہونے لگی اور علما نے ایک محضر نامہ تیار کرکے حاکم وقت امیر نصیر کو پیش کیا۔ امیر نے ملک بھر کے علما کی مجلس بلائی جس میں کئی ہزار علما جمع ہوئے خواجہ ابو احمد ابدال کو بھی اس مجلس میں پیش کیا گیا آپ کے ساتھ ایک خادم محمد خدا بندہ بھی تھا جس کو قرآن حکیم میں سے سورہ فاتحہ اور سورہ اخلاص کے علاوہ کچھ بھی یاد نہ تھا۔ جب آپ اپنے خادم کے ہمراہ امیر نصیر کی بلائی ہوئی مجلس علما میں پہنچے تو علما جو پہلے سے یہ طے کیے بیٹھے تھے کہ خواجہ ابو احمد آئیں گے تو علما میں سے کوئی بھی نہ تو ان کا استقبال کرے گا اور نہ ان کی عزت افزائی کی جائے گی، بے ساختہ و بے ارادہ آپ کی تعظیم کے لیے اٹھ کھڑے ہوئے ‘ استقبال کر کے مجلس میں ایک بلند و نمایاں مسند پر بٹھایا اور مسئلہ سماع پر گفتگو شروع کر دی۔ جب علما اپنا نکتہ نظر بیان کر چکے تو آپ نے اپنے خادم محمد خدابندہ کو اشارہ فرمایا کہ ان علمائے کرام کے اعتراضات کے جوابات دو وہ خادم ان پڑھ اور جاہل تھا لیکن ایک نگاہ کرم سے اس پر علم کے دروازے کھلتے چلے گئے اور وہ نہایت فصیح و بلیغ انداز میں قرآن و حدیث سے علمائے کرام کے اعتراضات کا جواب دینے لگا اور بزرگان سلف کے طریقہ کو بھی بیان کرنے لگا۔ علمائے کرام اس خادم کے جوابات سن کر دنگ رہ گئے اور بعض تو شرمندگی سے سرجھکائے بیٹھے رہے۔
### وفات
3 جمادی الثانی355ھ کو انتقال فرمایا قصبہ چشت میں دفن ہوئے۔

## حوالہ جات

زمرہ:چشتیہ
ابو محمد ابدال

آپ کا لقب ولی الدین یا ناصح الدین تھا آپ ابو احمد ابدال چشتی کے فرزند ارجمند، مرید اور خلیفہ تھے۔ آپ مادر زاد ولی تھے۔ ابو احمد ابدال چشتی کو رسول کائنات ﷺنے اس فرزند ارجمند کی بشارت دی تھی۔ آپ نے فرمایا تھا کہ اے ابو احمد خدا تمھیں ایک بیٹا دے گا جس کا نام میرے نام پر محمد رکھنا۔ چوبیس سال کی عمر میں آپ کے والد ماجد کا انتقال ہوا تو آپ ان کے مصلیٰ پر جلوہ افروز ہوئے کئی بار کنویں میں لٹک کر نماز معکوس ادا کرتے۔ سات دن بعد ایک کجھور اور پانی کے ایک گھونٹ سے افطار کرتے۔ چہرے پر ایسا نور تھا کہ دیکھنے والاگرویدہ ہوجایا کرتا تھا۔ آپ کے ہاتھ کثرت سے غیر مسلموں نے اسلام قبول کیا۔ 
ایک مرتبہ بادشاہ دیناروں کی تھیلی لے کر حاضر ہوا جسے آپ نے انکار کر دیا اور فرمایا کہ ہمارے بزرگوں کا یہ طریقہ نہیں جب بادشاہ نے اصرار کیا تو آپ نے دریا کی طرف منہ کیا ہزاروں مچھلیاں منہ میں دینار لیے کھڑی تھیں آپ نے بادشاہ سے فرمایا جس کے پاس اس قدر خزانہ غیبیہ موجودہوں وہ تیری اس تھیلی کی کیا قدر کریگا 
ستر سال کی عمر میں اشارہ غیبی سے سلطان محمود غزنوی کے ساتھ سومنات کے جہاد میں شریک ہوئے چند خدام بھی ساتھ تھے آپ کے تین خلفاء تھے ایک خواجہ ابو یوسف دوسرے خواجہ محمد کاکو اور تیسرے خواجہ استاد مروان یہ تینوں حضرات آپ کی وفات کے بعد مسند ہدایت و ارشاد پر بیٹھے۔ سیرالاقطاب کے مصنف نے آپ کی تاریخ وفات چودہ ربیع الاول411ھ بتائی ہے جبکہ شہزادہ دارا شکوہ قادری نے سفینۃ الاولیاء میں یکم ماہ رجب 411ھ لکھی ہے۔

## حوالہ جات
حانڈا (اسٹریٹ فائٹر)

تصغیر|بائیں|188px
حانڈا ( جاپانی -エドモンド 本田) ایک سومو پہلوان ہے جو اسٹریٹ فائٹر کہانیوں اور کھیلوں کا ایک اہم شخص ہے۔ اس کی نسل جاپانی ہے اور وہ جاپان کے سومو پہلوانوں کا روایتی لباس پہنتا ہے۔ حانڈا اپنے ہاتھوں کو نہایت تیز رفتار سے گھمانے کی صلاحیت رکھتا ہے اور وہ سنسنی خیز ہوائ قلابازی بھی مارتے ہوئے حملہ کر سکتا ہے۔

## شکل
حانڈا ایک قدامت پسند سومو پہلوان ہے اور اس کے منہ پہ رنگ، اس کا لباس اور اس کا موٹاپا بھی اسی کا ثبوت ہیں۔

## تاریخ
حانڈا نے اپنی تمام زندگی دنیا کے بہترین سومو پہلوان بننے کے ریاض میں گزار دی۔ دنیاوی مقابلہ سومو میں دوسرے نمبر پہ آنے کی بدولت وہ شدید مایوسی کا شکار ہوا۔ اس کے علاوہ حانڈا سومو پہلوانی کے ناقابل اتمنان رتبے کو دنیا کے سامنے ایک نئے سرے سے پیش کرنے کی آرزو رکھتا تھا۔ چنانچہ وہ اسٹریٹ فائٹر کے عالمی مقابل میں داخل ہوا۔

## سپاہانہ فن
حانڈا ایک مخلص سومو پہلوانوں ہے جو تاریخی روایات جاپان کے مطابق لڑتا ہے۔ لیکن فل ہال حانڈا دنیاوی مقابلہ سومو میں دوسرے نمبر پہ ہے۔

## بیرونی روابط
پہ حانڈا
بالروگ (اسٹریٹ فائٹر)

تصغیر|بائیں|200px
**بالروگ** (جاپانی -マイク・バイソン) اسٹریٹ فائٹر کہانیوں اور کھیلوں کی ایک شخصیت ہے جو ما‎ئک ٹائسن پہ مبنی ہے۔ اس کا نام جاپانی میں بائسن ہے لیکن امریکا اور دوسرے ممالک میں اس کو بالروگ کہا جاتا ہے۔ 

## تاریخ
بالروگ ایک نہایت بدمعاش کھلاڑی تھا جو جیت کی خاطر بے شمار بے ایمانیوں میں ملوث ہوا۔ چنانچہ اس کو باکسنگ سے نکال دیا گیا اور وہ بالآخر ام-بائسن کے تہریک **شیڈولوو** تک آپہنچا۔ ام-بائسن کی شکست کے بعد بالروگ شیڈولوو کا سربراہ بن گیا، لیکن اس کی بے تحاشہ انداز حکمرانی کے باعث شیڈولوو تباہ ہو گیا۔ 

## سپاہیانہ فن
بالروگ ایک مضبوط باکسر ہے، جس کے بازووں کے پہنچ اسٹریٹ فائٹر کے کئی کھلاڑیوں کے ٹانگوں سے بھی آگے ہے۔ یہ اپنے ٹانگوں کو ہتھیار کے طور پہ استعمال نہیں کرتا۔ اس کا بہترین حملہ اس کا اگے کی طرف دوڑھنے والا کسن ہے۔ اس کے محدود انداز کے باعث بہت سے کھلاڑی بالروگ کو استعمال کرنے سے پ رہی ز کرتے ہیں۔ 

## شوق
بہلروگ کو پیسوں، شراب اور عورتوں کی لالچ ہے۔ وہ جوا کھیلنے کا بھی بہت شوقین ہے۔ تمام اسٹریٹ فائٹر کہانیوں اور کھیلوں میں بالروگ کو ایک انتہائ غلیظ انسان دکھایا گیا ہے۔ 

## بیرونی روابط
ویکینالج پہ بالروگ



زمرہ:اسٹریٹ فائٹر کے کردار
ساگاط (اسٹریٹ فائٹر)

تصغیر|بائیں|200px
ساگاط اسٹریٹ فائٹر کہانیوں اور کھیلوں کی ایک شخصیت ہے جو رایؤ کا ذاتی دشمن اور رقیب ہے۔

## شکل
ساگاط بہت لمبا ہے اور چنانچہ لڑائی میں یہ اپنی پہنچ کا بہت فائدہ اٹھاتا ہے۔ ساگاط کے چھاتی پہ زخم اس کی رایؤ کے ساتھ لڑائی میں ہادوکن کی وجہ سے ہے۔ اس کی گنج ہے اور یہ ایک آنکھ پہ پٹی پہنتا ہے۔ اس کا لباس صرف اس کی موتھائ کی وردی ہے۔

## سپاہانہ فن
ساگاط کا سپاہیانہ فن تھائی لینڈ کی موتھائ ہے۔ وہ موتھائ کی تیزی اور مضبوتی کا مکمل فائدہ اٹھاتا ہے۔ اس کے پاس ہادوکن کا مقابلہ کرنے کے لیے *ٹائگر* اور *ٹائگر اپرکٹ* ہیں، جو ہادوکن سے کافی تیز البتہ کمزور ہیں۔

## تاریخ
ساگاط تھائی لینڈ میں پیدا ہوا اور اسٹریٹ فائٹر میں وہ تھائی لینڈ میں لڑتا ہے۔ اس کی رایؤ کے ساتھ جانی دشمنی ہے اور وہ بدلہ لینے کی خاطر ہی شاڈولو کا رکن بنا تھا۔

## بیرونی روابط
| ویکینالج پہ ساگاط



زمرہ:تھائی افسانوی شخصیات

زمرہ:ویکی ڈیٹا سے مختلف مختصر وضاحت
ویگا (اسٹریٹ فائٹر)

تصغیر|بائیں|200px
ویگا اسٹریٹ فائٹر کہانیوں اور کھیلوں کی ایک شخصیت ہے۔

## شکل
ویگا کی شخصیت زیپوتا اور ساوانت پہ مبنی ہے۔ اس کے جسم پہ ایک سانپ کا نشان ہے، جو جاپانی ثقافت میں اس کو ایک خطرناک اور برے انسان کا روپ دیتا ہے۔ اس کے لمبے بال اور ہاتھوں میں چوڑیاں اس کو غالبآ ایک زنانہ روپ دیتے ہیں۔ لڑائی کے دوران ويگا ایک ماسک پہنتا ہے تاکہ اس کے منہ پہ لڑائی کا کوئی نشان نہ آئے۔

## سپاہانہ فن
ویگا اسٹریٹ فائٹر کا واحد کھلاڑی ہے جس کے پاس ایک مخصوص ہتھیار ہے۔ اس کانٹے جیسے چھرے کے باعث ویگا کی پہنچ بہت لمبی ہے، لیکن یہ چھرا توڑ بھی دیا جا سکتا ہے۔ اس کے علاوہ ویگا دیواروں پر چڑھنے کی صلاحیت بھی رکھتا ہے اور حملہ کی صورت میں قلابازی بھی کھا سکتا ہے۔

## بجپن
ویگا ایک امیر ہسپانوی خاندان میں پیدا ہوا اور بچپن میں ہسپانوی بولتا تھا۔ اس کا خاندان غربت میں پھنس گیا اور ویگا کی ماں نے دوبارہ شادی کی۔ ویگا ہسپانیہ کے بعد جاپان گیا اور اس نے وہاں پہ ننجتسو سیکھی۔ اس کے سوتیلے باپ نے اس کی ماں کو مار ڈالا، جس کے بدلے میں ویگا نے اس کی جان لے لی۔ ویگا اس نفسیاتی دکھ کی وجہ سے ایک خونخوار قاتل بن گیا۔

## بیرونی روابط
پہ ویگا

زمرہ:افسانوی ننجا
لیو کینگ (مارٹل کامبیٹ)

تصغیر|بائیں|220px | لیو کینگ لڑائ کی تیاری میں
**لیو کینگ** مارٹل کامبیٹ کہانیوں اور کھیلوں کا ایک ممتاز شخص ہے۔

## شکل
لیو کینگ کی نسل چینی ہے۔ اس کو بناتے ہوئے بروس لی کو مد نظر رکھا گیا تھا۔ اگرچہ لیو کینگ اتنا مضبوت نہیں لگتا، اس نے اپنے سے کئی گناہ زیادہ خطرناک دشمنوں کو شکست دی ہے۔ لیو کینگ کی آواز بھی بروس لی پہ مبنی ہے۔ مارٹل کامبیٹ کی فلم میں اداکار **رابن شو** نے لیو کینگ کو پیش کیا۔ مارٹل کامبیٹ ڈیسیپشن میں لیو کینگ کو ایک زندہ لاش کی صورت میں بھی دکھایا گیا ہے۔ مارٹل کامبیٹ 3 میں لیو کینگ کی شکل دراصل امریکی اداکار **ایڈی وانگ** کی ہے۔

## سپاہانہ فن
لیو کینگ شاؤلن تریقوں کا طالب ہے۔ یہ ہاتھوں سے تیز رفتار پہ گولا مارتا ہے اور اس کی مشہور باضی "بائسائکل کک" ہے۔ لیو کینگ مارٹل کامبیٹ کے تیز ترین کھلاریوں میں سے ہے۔ اس نے کئی سپاہان ضربیں اپنے رشتیدار کنگ لاؤ سے سیکھیں، اگرچہ یہ اب ان کا بہتر استعمال جانتا ہے۔

## تاریخ
لیو کینگ مارٹل کامبیٹ میں انسانی فوج کا اہم ترین سپاہی ہے اور ریڈن کی زیرنگرانی اس نے غیر -دنیا کی کئی افواج کو بے شمار دفے شکست دی ہے۔ اس کے اہم دشمنوں میں شینگ سنگ، کوانچی، گورو اور کنٹارو شامل ہیں۔ فل ہال لیو کینگ مارٹل کامبیٹ کا شہنشاہ ہے۔

## بیرونی روابط
مارٹل کامبیٹ پہ لیو کینگ 

زمرہ:1992ء میں متعارف وڈیو گیم کردار
زمرہ:مارٹل کامبیٹ
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
سب زیروہ (مارٹل کامبیٹ)

تصغیر|بائیں|200px | سب زیروہ نوب سائبوٹ کے روپ میں
سب زیروہ مارٹل کامبیٹ کہانیوں اور کھیلوں کا ایک مشہور شخص ہے۔

## شکل
سب زیروہ کی نسل دونوں امریکی اور چینی ہیں۔ وہ مارٹل کامبیٹ کے باقی تمام ننجوں جیسا لباس پہنتا ہے اور اس کی وردی کا رنگ نیلا ہے۔ چوٹے سب زیروہ کے منہ پہ ایک بڑا زخم ہے، جو اس کو اپنے بھائی سے پہچاننے میں مددگار ثابت ہوتی ہے۔ 
## سپاہانہ فن
سب زیروہ برف پہ قابو رکھ سکتا ہے۔ چنانچہ وہ دوسروں کو برف میں جماتا ہے اور پھر ان پہ ہملا کرتا ہے۔ سب زیروہ کا تمام سپاہانا فن برف کے حملہ آور استعمال پہ مبنی ہے۔ فراسٹ بھی یہی قابلیت رکھتی ہے، چونکہ وہ سب زیروہ کی ایک زمانہ میں طالب علم تھی۔

## تاریخ
دراصل ایک سب زیروہ نہیں بلکہ دو ہیں اور دونوں سگے بھائی ہیں۔ بہلے والے کی سکارپین کے ہاتھوں وفات کے باعث دوسرا بھائی سب زیرہ کا روپ اپنا لیتا ہے۔ پہلا سب زیروہ چند مدت کے بعد نوب سائبوٹ
بن جاتا ہے۔

## بیرونی روابط
زیروہ کا ماے اسپیس 

زمرہ:1992ء میں متعارف وڈیو گیم کردار
زمرہ:مارٹل کامبیٹ
زمرہ:کامنز زمرہ جس کا ربط ویکی ڈیٹا پر ہے
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:فلمی کردار
زمرہ:افسانوی ننجا
زمرہ:چینی افسانوی شخصیات
سکارپین (مارٹل کامبیٹ)

تصغیر|بائیں|200px| سکارپین مارٹل کامبیٹ ڈیڈلی الائنس میں
**سکارپین** مارٹل کامبیٹ کہانیوں اور کھیلوں کا ایک ممتاز شخص ہے۔

## شکل
سکارپین کی پہلی شکل سب زیروہ سے ملتی تھی، اگرچہ اس کی وردی پیلے رنگ کی تھی۔ چنانچہ اس کو بھی ایک ننجا کا روپ دیا گیا؛ لیکن آہستہ آہستہ سکارپین ایک سامورائے کی طرح لگنے لگا۔ یہ اپنا سر اتارنے کی قابلیت رکھتا ہے؛ اور اس کی کھوپڑی آگ سے جلتی ہے، جس سے یہ دوسروں کو بھی جلا سکتا ہے۔

## سپاہیانہ فن
مارٹل کامبیٹ میں سکارپین **ہاپکیدو** استعمال کرتا ہے۔ اس کا مشہور ترین ہتھیار اس کا رسی والا نیزہ ہے جو یہ دوسروں کی طرف پھینک کہ انھیں اپنے پاس لے آتا ہے، جس کے بعد وہ ان کے چکر پنہ کا فائدہ اٹھاتے ہوئے ان پہ حملہ کرتا ہے۔

## تاریخ
سکارپین کا مارٹل کامبیٹ میں اصلی نام ہانزو ہاناشی تھا۔ یہ بہترین ننجوں میں سے ایک تھا، لیکن لڑائی میں وفات پانے کے بعد یہ ایک زندہ لاش کے روپ میں بدلا لینے کے لیے چل پڑا۔

## بیرونی روابط
سکارپین پہ سائٹ 

زمرہ:1992ء میں متعارف وڈیو گیم کردار
زمرہ:مارٹل کامبیٹ
زمرہ:کامنز زمرہ جس کا ربط ویکی ڈیٹا پر ہے
زمرہ:افسانوی ننجا
زمرہ:ویکی ڈیٹا سے مطابقت رکھنے والی مختصر تفصیل
ریڈن (مارٹل کامبیٹ)

تصغیر|بائیں|220px|ریڈن مارٹل کامبیٹ کا ایک مشہور شخص ہے
**ریڈن** مارٹل کامبیٹ کہانیوں اور کھیلوں کا ایک مشہور شخص ہے۔

## شکل
ریڈن کے لباس کا مخصوص ترین حصہ اس کی ٹوپی ہے، جو وہ کئی مارٹل کامبیٹ کے کھیلوں میں کنگ لاؤ کی طرح ہتھیار کے طور پہ استعمال کرتا ہے۔ اس کا لباس چینی شاؤلن کو مدنظر رکھ کے بنایا گیا ہے۔

## سپاہیانہ فن
ریڈن آندھی کو لڑائ میں استعمال کرتا ہے۔ وہ طوفانوں کو بھی قابو کر سکتا ہے اور کئی کھیلوں میں وہ اڑنے کی صلاحیت رکھتا ہے۔ اس کے لڑنے کا انداز شاؤلن سے ملتا ہے لیکن اس کی کئی قوتوں کے باعث اس کے شاؤلن طریقے مکمل طور پہ واضح نہیں ہوتے۔ مارٹل کامبیٹ ڈیڈلی آلاینس میں یہ **نان چوان** اور **جوجیٹسو** استعمال کرتا ہے۔

## تاریخ
ریڈن چاند کا سپاہی کہلاتا ہے اور وہ آندھیوں کا سردار بھی ہے۔ اسنے خود دنیا کو کئی دفعہ بچایا ہے اور اب یہ باقی سپاہیوں مثلآ لیو کینگ کی مدد کرتا ہے۔ مارٹل کامبیٹ ڈیسیپشن میں اس کو بلاٰخر لیو کینگ سے خود لڑنا پڑتا ہے۔

## بیرونی روابط
ریڈن (مارٹل کامبیٹ)

زمرہ:1992ء میں متعارف وڈیو گیم کردار
زمرہ:فنطاسیہ فلموں کے کردار
زمرہ:مارٹل کامبیٹ
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:سپر ہیروز